དེ་ལ་ཡུལ་མི་ཁྱིམ་ཚེས་ཚོས་ལྷ་དང་སྲུང་མའམ།སྤྲུལ་རིན་པོ་ཆེ་རང་ངོས་ནས་འཐབ་འཛིང་ལས་གཡོལ་བའི་ཆེད་དུ་ཐབས་མཁས་ཀྱི་ཚུལ་བསྟན་པ་ཞིག་ཏུ་ངོས་འཛིན་བྱེད།ད་ཆ་བསམ་ན་ཁོང་འཛིན་གྲྭར་འདེད་པ་དང་།འཐབ་འཛིང་ཕོག་པ་སོགས་མ་བྱུང་བ་དེས་ཁོང་སྐུ་སྒེར་ངོས་ནས་རྐྱེན་ངན་ལས་གཡོལ་ཐུབ་པའི་དགེ་མཚན་ཞིག་ཡིན་པར་མ་ཟད།གལ་ཆེ་ཤོས་ནི་དེའི་བདག་རྐྱེན་གྱིས་ཁོང་ཉིད་སྐབས་དེའི་དྲན་པ་རྣལ་དུ་མི་གནས་པའི་མི་སྨྱོན་པ་དག་གིས་ཚུལ་མིན་གྱི་ལས་རྩོམ་ཡུལ་ཞིག་ཏུ་མ་གྱུར་པ་དང་།དེའི་དབང་གིས་རང་རེའི་བླ་སློབ་བར་གྱི་དམ་ཚིག་ལ་ཉམས་ཆག་མ་སོང་བ་ཞིག་བྱུང་ཡོད་པ་འདི་ཡང་དོན་དུ་ནི་རང་རེ་རྣམས་ལ་བཀའ་དྲིན་ཆེན་པོས་བསྐྱངས་པ་ཞིག་ཏུ་ངོས་འཛིན་ཆོག་པར་སྙམ།